Document ID: 32003R1160

Komisjoni määrus (EÜ) nr 1160/2003,
30. juuni 2003,
millega muudetakse määrust (EÜ) nr 1898/97, millega kehtestatakse Bulgaaria, Tšehhi Vabariigi, Slovakkia, Rumeenia, Poola ja Ungariga sõlmitud Euroopa lepingutega ettenähtud korra üksikasjalikud rakenduseeskirjad sealihasektoris
EUROOPA ÜHENDUSTE KOMISJON,
võttes arvesse Euroopa Ühenduse asutamislepingut,
võttes arvesse nõukogu 8. aprilli 2003. aasta otsust 2003/286/EÜ protokolli sõlmimise kohta, millega kohandatakse Euroopa ühenduste ja nende liikmesriikide ning Bulgaaria Vabariigi vahel assotsieerumislepingu (Euroopa leping) kaubandusaspekte, et võtta arvesse uute vastastikuste põllumajandussoodustuste läbirääkimiste tulemusi, [1] eriti selle artikli 3 lõiget 2,
võttes arvesse nõukogu 14. aprilli 2003. aasta otsust 2003/298/EÜ protokolli sõlmimise kohta, millega kohandatakse Euroopa ühenduste ja nende liikmesriikide ning Tšehhi Vabariigi vahel assotsieerumislepingu (Euroopa leping) kaubandusaspekte, et võtta arvesse uute vastastikuste põllumajandussoodustuste läbirääkimiste tulemusi, [2] eriti selle artikli 3 lõiget 2,
võttes arvesse nõukogu 14. aprilli 2003. aasta otsust 2003/299/EÜ protokolli sõlmimise kohta, millega kohandatakse Euroopa ühenduste ja nende liikmesriikide ning Slovaki Vabariigi vahel assotsieerumislepingu (Euroopa leping) kaubandusaspekte, et võtta arvesse uute vastastikuste põllumajandussoodustuste läbirääkimiste tulemusi, [3] eriti selle artikli 3 lõiget 2,
võttes arvesse nõukogu 19. detsembri 2002. aasta otsust 2003/18/EÜ protokolli sõlmimise kohta, millega kohandatakse Euroopa ühenduste ja nende liikmesriikide ning Rumeenia vahel assotsieerumislepingu (Euroopa leping) kaubandusaspekte, et võtta arvesse uute vastastikuste põllumajandussoodustuste läbirääkimiste tulemusi, [4] eriti selle artikli 3 lõiget 2,
võttes arvesse nõukogu 27. märtsi 2003. aasta otsust 2003/263/EÜ protokolli allkirjastamise ja sõlmimise kohta, millega kohandatakse Euroopa ühenduste ja nende liikmesriikide ning Poola Vabariigi vahel assotsieerumislepingu (Euroopa leping) kaubandusaspekte, et võtta arvesse uute vastastikuste põllumajandussoodustuste läbirääkimiste tulemusi, [5] eriti selle artiklit 3,
võttes arvesse nõukogu 18. märtsi 2003. aasta otsust 2003/285/EÜ protokolli sõlmimise kohta, millega kohandatakse Euroopa ühenduste ja nende liikmesriikide ning Ungari Vabariigi vahel assotsieerumislepingu (Euroopa leping) kaubandusaspekte, et võtta arvesse uute vastastikuste põllumajandussoodustuste läbirääkimiste tulemusi, [6] eriti selle artiklit 3,
ning arvestades järgmist:
(1) Otsustega 2003/286/EÜ, 2003/298/EÜ, 2003/299/EÜ, 2003/18/EÜ, 2003/263/EÜ ja 2003/285/EÜ tunnistatakse vastavalt kehtetuks määrused (EÜ) nr 2290/2000, [7] (EÜ) nr 2433/2000, [8] (EÜ) nr 2434/2000, [9] (EÜ) nr 2435/2000, [10] (EÜ) nr 2851/2000 [11] ja (EÜ) nr 1408/2002, [12] kusjuures viimasega on varem kehtetuks tunnistatud määrus (EÜ) nr 1727/2000. [13]
(2) Määruste (EÜ) nr 2292/2000, (EÜ) nr 2433/2000, (EÜ) nr 2434/2000, (EÜ) nr 2435/2000, (EÜ) nr 2851/2000 ja (EÜ) nr 1727/2002 kehtetuks tunnistamise tõttu tuleks komisjoni määrusest (EÜ) nr 1898/97, [14] viimati muudetud määrusega (EÜ) nr 1877/2002, [15] nendele aktidele tehtud viited välja jätta.
(3) 1. juulil algavate aastaste ajavahemike puhul tuleks määrust (EÜ) nr 1898/97 samuti kohandada kooskõlas otsustega 2003/286/EÜ, 2003/298/EÜ, 2003/299/EÜ, 2003/18/EÜ, 2003/263/EÜ ja 2003/285/EÜ ettenähtud sealihatooteid käsitlevate sätetega.
(4) Seepärast tuleks määrust (EÜ) nr 1898/97 muuta.
(5) Käesoleva määrusega ettenähtud meetmed on kooskõlas sealihaturu korralduskomitee arvamusega,
ON VASTU VÕTNUD KÄESOLEVA MÄÄRUSE:
Artikkel 1
Määrust (EÜ) nr 1898/97 muudetakse järgmiselt.
1. Artikli 1 esimene lõik asendatakse järgmisega:
"Käesoleva määruse I lisa rühmanumbrite 1, 2, 3, 4, H1, 7, 8, 9, T1, T2, T3, S1, S2, B1, 15, 16 ja 17 alla kuuluvate toodete otsustes 2003/286/EÜ, 2003/298/EÜ, 2003/299/EÜ, 2003/18/EÜ, 2003/263/EÜ ja 2003/285/EÜ sätestatud korra alusel ühendusse importimisel tuleb esitada impordilitsents."
2. Määruse (EÜ) nr 1898/97 I lisa asendatakse käesoleva määruse lisaga.
Artikkel 2
Käesolev määrus jõustub Euroopa Liidu Teatajas avaldamise päeval.
Seda kohaldatakse alates 1. juulist 2003.
Käesolev määrus on tervikuna siduv ja vahetult kohaldatav kõikides liikmesriikides.
Brüssel, 30. juuni 2003

Labels: 3
18
17
15